ସାତସିମିଳି ପ୍ରାଥମିକ ବିଦ୍ୟାଳୟ : ପଞ୍ଚମ ଶ୍ରେଣୀ ପିଲା ଜାଣନ୍ତିନି ଶିକ୍ଷକଙ୍କ ନାଁ\nକୋରାପୁଟ,୫।୩(ସ୍ବ.ପ୍ର.) ପ୍ରଧାନଶିକ୍ଷକଙ୍କୁ ମିଶାଇ ଦୁଇଜଣ ଶିକ୍ଷକ। ପାଳି କରି ସେମାନେ ବିଦ୍ୟାଳୟ ଆସନ୍ତି। ଶୈକ୍ଷିକ ଭିତ୍ତିଭୂମି ଅଭାବ ସାଙ୍ଗକୁ ଆହୁରି ନାନା ସମସ୍ୟା। ଏହା ଭିତରେ ପିଲାଏ କିପରି ପାଠ ପଢୁଛନ୍ତି, ତାହା ଗୋଟିଏ ପ୍ରଶ୍ନରୁ ସ୍ପଷ୍ଟ ହୋଇଯିବ। ଜଣେ ପଞ୍ଚମ ଶ୍ରେଣୀ ଛାତ୍ରୀଙ୍କୁ ନିଜ ବିଦ୍ୟାଳୟର ଶିକ୍ଷକଙ୍କ ନାମ, ଜିଲାପାଳ, ମୁଖ୍ୟମନ୍ତ୍ରୀଙ୍କ ନାମ ପଚାରିବାରୁ ସେ କହିପାରି ନଥିଲେ। ଏହା ହେଉଛି ସରକାରୀ ବିଦ୍ୟାଳୟରେ ଗୁଣାତ୍ମକ ଶିକ୍ଷାର ଚିତ୍ର।\nସାତସିମିଳି ପ୍ରାଥମିକ ବିଦ୍ୟାଳୟ : ପଞ୍ଚମ ଶ୍ରେଣୀ ପିଲା ଜାଣନ୍ତିନି ଶିକ୍ଷକଙ୍କ ନାଁ\t March 5th, 15:57 PM March 5th, 15:57 PM\nକୋରାପୁଟ,୫।୩(ସ୍ବ.ପ୍ର.) ପ୍ରଧାନଶିକ୍ଷକଙ୍କୁ ମିଶାଇ ଦୁଇଜଣ ଶିକ୍ଷକ। ପାଳି କରି ସେମାନେ ବିଦ୍ୟାଳୟ ଆସନ୍ତି। ଶୈକ୍ଷିକ ଭିତ୍ତିଭୂମି ଅଭାବ ସାଙ୍ଗକୁ ଆହୁରି ନାନା ସମସ୍ୟା। ଏହା ଭିତରେ ପିଲାଏ କିପରି ପାଠ ପଢୁଛନ୍ତି, ତାହା ଗୋଟିଏ ପ୍ରଶ୍ନରୁ ସ୍ପଷ୍ଟ ହୋଇଯିବ। ଜଣେ ପଞ୍ଚମ ଶ୍ରେଣୀ ଛାତ୍ରୀଙ୍କୁ ନିଜ ବିଦ୍ୟାଳୟର ଶିକ୍ଷକଙ୍କ ନାମ, ଜିଲାପାଳ, ମୁଖ୍ୟମନ୍ତ୍ରୀଙ୍କ ନାମ ପଚାରିବାରୁ ସେ କହିପାରି ନଥିଲେ। ଏହା ହେଉଛି ସରକାରୀ ବିଦ୍ୟାଳୟରେ ଗୁଣାତ୍ମକ ଶିକ୍ଷାର ଚିତ୍ର। ନନ୍ଦପୁର ବ୍ଲକ ସାତସିମିଳି ଗ୍ରାମରେ ଥିବା ପ୍ରାଥମିକ ବିଦ୍ୟାଳୟରେ ପ୍ରଥମରୁ ପଞ୍ଚମ ଶ୍ରେଣୀ ଯାଏଁ ୪୧ ଜଣ ଛାତ୍ରୀଛାତ୍ର ପାଠ ପଢୁଛନ୍ତି। ସେମାନଙ୍କ ପାଠପଢା ପାଇଁ ପ୍ରଧାନ ଶିକ୍ଷକଙ୍କ ସମେତ ଜଣେ ସହକାରୀ ଶିକ୍ଷକ ରହିଛନ୍ତି। କିନ୍ତୁ ଉଭୟ ପାଳି କରି ବିଦ୍ୟାଳୟକୁ ଆସୁଥିବା ଛାତ୍ରୀଛାତ୍ରୀ କହିଛନ୍ତି। ଏହି କାରଣରୁ ପ୍ରାୟ ୩୦ ଜଣ ପିଲା ବିଦ୍ୟାଳୟକୁ ଆସି ମଧ୍ୟ ପାଠ ପଢ଼ି ନପାରି ବିଦ୍ୟାଳୟ ନିକଟରେ କେବଳ ଖେଳାଖେଳି କରୁଛନ୍ତି। ନନ୍ଦପୁରରୁ ଭେଜାକୁ ଯାଇଥିବା ରାଜ୍ୟ ରାଜପଥର କଡ଼ରେ ବିଦ୍ୟାଳୟଟି ଥିବାବେଳେ ପାଚେରି ନାହିଁ। ପିଲାମାନେ ଅଧିକାଂଶ ସମୟରେ ବିଦ୍ୟାଳୟ ସମ୍ମୁଖ ରାସ୍ତା ଓ ବାହାରେ ବୁଲୁଥାନ୍ତି। ବିଦ୍ୟାଳୟର ଶୌଚାଳୟ ପାଇଁ ଆସିଥିବା ୩୦ ହଜାର ଟଙ୍କାକୁ ଶିକ୍ଷକ ହଡ଼ପ କରିଥିବା ସ୍ଥାନୀୟ ଗ୍ରାମବାସୀ ଅଭିଯୋଗ କରିଛନ୍ତି। ମଧ୍ୟାହ୍ନ ଭୋଜନ ଠିକ୍ ଭାବେ ଦିଆଯାଉ ନଥିବାରୁ ପିଲାମାନେ ଅଧାପେଟରେ ରହୁଛନ୍ତି। ଅପରପକ୍ଷେ ଶିକ୍ଷକମାନେ ପିଲାଙ୍କ ଚାଉଳ ହଡ଼ପ କରୁଥିବା ମଧ୍ୟ ଗ୍ରାମବାସୀ କହିଛନ୍ତି। ପଞ୍ଚମ ଶ୍ରେଣୀର ଛାତ୍ରୀ ନୟନା ଖିଲଙ୍କୁ ବିଦ୍ୟାଳୟର ଶିକ୍ଷକଙ୍କ ଓ ମୁଖ୍ୟମନ୍ତ୍ରୀଙ୍କ ନାମ ପଚାରିବାରୁ ସେ ଜାଣିନଥିବା କହିଥିଲେ। ମଧ୍ୟାହ୍ନଭୋଜନ ପ୍ରସ୍ତୁତ କରୁଥିବା ପଦ୍ମା ଗୁଡିଆ ଓ ଭାନୁ ଗୁଡିଆ କହିଥିଲେ, ମାସକୁ ହଜାର ଟଙ୍କା ଲେଖାଁଏ ପାରିଶ୍ରମିକ ଦିଆଯାଏ। କିନ୍ତୁ ତାହା ମଧ୍ୟ ଠିକ୍ ଭାବେ ମିଳୁନଥିବା ସେମାନେ ଅଭିଯୋଗ କରିଛନ୍ତି। ପ୍ରଧାନ ଶିକ୍ଷକ ନାରାୟଣ ପୃଷ୍ଟି ଅଧିକାଂଶ ସମୟ ବିଦ୍ୟାଳୟକୁ ଆସୁନଥିବା ଛାତ୍ରୀଛାତ୍ର ଅଭିଯୋଗ କରିଛନ୍ତି। ଯଦିଓ ପ୍ରଧାନ ଶିକ୍ଷକ ଏହାକୁ ଅସ୍ବୀକାର କରିଥିଲେ। ବିଦ୍ୟାଳୟର ପାଚେରି ଓ ଶୌଚାଳୟ କଥା ପଚାରିବାରୁ ସହକାରୀ ଶିକ୍ଷକ ପ୍ରଶାନ୍ତ କୁମାର ସାମନ୍ତରାୟ କହିଥିଲେ, ଆମେ ବହୁବାର ବିଭାଗୀୟ ଅଧିକାରୀଙ୍କୁ ଜଣାଇଛୁ। କିନ୍ତୁ ବିଭାଗ ଏ ଦିଗରେ ଦୃଷ୍ଟି ଦେଇନାହିଁ। ସେହିପରି ଡିପିସି ମହେଶ୍ୱର ନାୟକ କହିଛନ୍ତି, ଶିକ୍ଷକଙ୍କ ଅନୁପସ୍ଥିତି ଓ ପିଲାଙ୍କ ପାଠପଢ଼ା ବ୍ୟାହତ ହେବା ନେଇ ତଦନ୍ତ କରି କାର୍ଯ୍ୟାନୁଷ୍ଠାନ ନିଆଯିବ।
